ઉલ્લેખનીય છે કે, રાજ્યમાં બંને તબક્કાના મતદાન દરમિયાન વિવિધ વિસ્તારોમાં ઇવીએમ મશીન ખોટકાયા હોવાના સમાચાર આવ્યા હતા. કોંગ્રેસ અને બીજા કેટલાક પક્ષના નેતાઓ ઇવીએમ મશીન સાથે છેડછાડનો આરોપ પણ લગાવી રહ્યાં છે. કોંગ્રેસની માંગણી છે કે, ઇવીએમ અને વીવીપેટના 25 ટકા મત ક્રોસ વેરિફાય કરવામાં આવે. આ માટે તેમણે શુક્રવારે સુપ્રીમ કોર્ટના દરવાજા ખખડાવ્યા હતા. સુપ્રીમ કોર્ટ દ્વારા કોંગ્રેસની આ અરજી નકારાઇ હતી, આમ છતાં તેઓ ફરી એકવાર સુપ્રીમ કોર્ટમાં જવાના હોવાના સમાચાર છે.